钦定古今图书集成/明伦汇编/氏族典/第225卷 > 《廖用贤尚友录》 > 杨敞
## 钦定古今图书集成/明伦汇编/氏族典/第225卷 > 《廖用贤尚友录》 > 杨敞

按《汉书杨敞传》：“敞，华阴人也。给事大将军莫府，为军
司马，稍迁至大司农，后迁御史大夫，代王䜣为丞相，
封安平侯。明年，昭帝崩，昌邑王征即位，淫乱，大将军
光与车骑将军张安世谋，欲废王更立。议既定，使大
司农田延年报敞，敞惊惧，不知所言，徒唯唯而已。延
年起，至更衣，敞夫人遽从东厢谓敞曰：‘此国大事，今
大将军议已定，君侯犹与无决，先事诛矣’。”延年从更
衣还，敞许诺，遂共废昌邑王，立宣帝。宣帝即位月馀，
敞薨，谥曰敬侯。子忠嗣。